**Pravo na pristup informacijama i ponovnu uporabu informacija** ostvaruje se u skladu sa **Zakonom o pravu na pristup informacijama** (NN 25/13 i 85/15)

**Cilj** Zakona je omogućiti i osigurati ostvarivanje Ustavom RH zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

**Pravo na pristup informacijama** temelji se na načelima javnosti i slobodnog pristupa,pravodobnosti, potpunosti i točnosti informacija,načelu jednakosti, načelu raspolaganja informacijom, te sukladno čl. 5. Zakona, „ obuhvaća pravo korisnika na traženje i dobivanje informacije, kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom“

**Informacija**, u smislu navedenog Zakona ( čl. 5. stavak 1. točka 3.) predstavlja „ svaki podatak koji posjeduje tijelo javne vlasti u obliku dokumenta,zapisa,dosjea,registra, neovisno o načinu na koji je prikazan ( napisani, nacrtani,tiskani, snimljeni,magnetni, optički,elektronički ili neko drugi zapis), koji je tijelo izradilo samo ili u suradnji s drugim tijelima ili dobilo od druge osobe, a nastao je u okviru djelokruga ili u vezi s organizacijom i radom tijela javne vlasti."

**Ponovna uporaba informacija,** u skladu s čl. 5. stavkom. 1. točkom 6. Zakona „ znači uporabu informacija tijela javne vlasti od strane fizičkih i pravnih osoba, u komercijalnu ili nekomercijalnu svrhu različitu od izvorne svrhe za koju su informacije nastale, a koja se ostvaruje u okviru zakonom ili drugim propisom određenog djelokruga ili posla koji se uobičajeno smatra javnim poslom. Razmjena informacija između tijela javne vlasti radi obavljanja poslova iz njihova djelokruga ne predstavlja ponovnu uporabu“.

**Pravo na pristup informacijama i ponovnu uporabu informacija ostvaruje se podnošenjem zahtjeva** **na poveznici** [**https://pristupinfo.hr/pravni-okvir/upute-smjernice-obrasci/**](https://pristupinfo.hr/pravni-okvir/upute-smjernice-obrasci/)

**Službeniku za informiranje OŠ Gornja Poljica Srijane**

* **pisanim putem na adresu:**

Srijane 120, 21204 Dugopolje

* **putem elektroničke pošte:**

e-mail: [ured@os-gornja-poljica-srijane.skole.hr](mailto:ured@os-gornja-poljica-srijane.skole.hr)

* **telefaksom na broj:**

021/861-538

* **telefonom na broj:**

021/815-115

* **Službeniku za informiranje :**

Antonio Rančić, dipl. iur., tajnik škole

Osnovna škola Gornja Poljica Srijane ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije.

Visina naknade za pristup informacijama i ponovnu uporabu informacija, određena je sukladno kriterijima iz članka 19. stavka 3. Zakona o pravu na pristup informacijama.